เชิญเที่ยวงาน “เทศกาลเที่ยวเมืองไทย ครั้งที่ 40 ประจำปี 2565” พลิกโฉมการท่องเที่ยวไทยสู่มิติใหม่
นายสมชาย ชมภูน้อย ผู้อำนวยการภูมิภาคภาคตะวันออกเฉียงเหนือ การท่องเที่ยวแห่งประเทศไทย กล่าวว่า เทศกาลเที่ยวเมืองไทย ประจำปี 2565 ครั้งที่ 40 จัดขึ้นภายใต้แนวทางการพัฒนาเศรษฐกิจการท่องเที่ยวของกระทรวงการท่องเที่ยวและกีฬา เพื่อฟื้นฟูเศรษฐกิจการท่องเที่ยวจากวิกฤตโควิด-19 และพลิกฟื้นการท่องเที่ยวไทย ด้วยการมอบประสบการณ์ท่องเที่ยวมุมมองใหม่ ส่งต่ออัตลักษณ์ท้องถิ่น ผ่าน 9 โซนกิจกรรม ทั้งโซนโฉมใหม่ท่องเที่ยวไทย AMAZING NEW CHAPTERS ท่องเที่ยวไทย สไตล์ New Chapters by TAT Modeling” โชว์นวัตกรรมท่องเที่ยวรูปแบบใหม่ Metaverse Virtual Influencer  โซนหมู่บ้าน 5 ภาค เหนือ กลาง ใต้ ตะวันออก ตะวันออกเฉียงเหนือ   โซน STREET FOOD กทม. โซนเที่ยวไทยแบบใหม่ STYLE NEW NORMAL และการแสดงจากเวทีกลาง โดยภายในงานจัดขึ้นภายใต้มาตรการป้องกันโควิด-19 ในรูปแบบ COVID Free Event และ Fully Vaccinated Event พร้อมเน้นย้ำผู้ที่มาเที่ยวงานให้ปฏิบัติตามมาตรการป้องกันโรค DMHTT ตลอดเวลาที่อยู่ในพื้นที่จัดงานสำหรับผู้ที่สนใจสามารถเข้าชมงาน ได้ตั้งแต่วันนี้ - 22 กุมภาพันธ์ 2565 ตั้งแต่เวลา 11.00 น. – 21.00 น. ณ สวนลุมพินีกรุงเทพมหานคร และสอบถามข้อมูลเพิ่มเติมได้ที่ TAT Contact Center โทร. 1672 Travel Buddy